《寒食扫松即事》
元代·贡奎

东风微微吹雨晴，春山草暖雉飞鸣。时哉物性各有适，人生悲乐难为情。

客行十步九回首，寒食道旁多哭声。往年携手原上头，今年酹酒原上丘。

相逢须识梦中梦，有声莫带愁中愁。

作者简介：贡奎（1269—1329），字仲章，宣城（今属安徽）人。生于元世祖至元六年，卒于文宗天历二年，年六十一岁，追封广陵郡侯，谥文靖。